Diari Oficial de la Generalitat Valenciana


Sumari del DOGV 8114, del 28-08-2017 (2017/7364)

Informació pública de la liquidació del programa i quantificació de danys i perjudicis per la resolució anticipada del Programa d'actuació integrada dels sectors IV, VII, VIII, IX i X de Torreblanca.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8114

Data del DOGV
:   28-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/7364


Data del document
:   03-08-2017

Organisme emissor
:   Ajuntament de Torreblanca

Tipus de document
:   Anunci

Descriptors 

:   * Torreblanca
    * pla d'urbanisme
    * administració local

Informació pública de la liquidació del programa i quantificació de danys i perjudicis per la resolució anticipada del Programa d'actuació integrada dels sectors IV, VII, VIII, IX i X de Torreblanca. [2017/7364]  
En relació amb l'expedient 263/2017 relatiu a la liquidació del programa i quantificació de danys i perjudicis per la resolució anticipada del PAI per al desenvolupament dels sectors IV, VII, VIII, IX i X de Torreblanca, i després de l'oportuna tramitació, el Plenari de l'Ajuntament de Torreblanca, en sessió celebrada el 25 de juliol de 2017, va adoptar, entre altres, el següent acord, la part dispositiva del qual és literalment la següent:  
«Primer. Estimar o desestimar les al·legacions formulades dins del període d'informació pública i audiència, de conformitat amb la part expositiva del present acord.  
  
Segon. Aprovar la liquidació del Programa d'actuació integrada de la unitat d'execució que comprén els sectors IV, VII, VIII, IX i X de Torreblanca, i fixació dels danys i perjudicis ocasionats, conforme a la memòria redactada a tal efecte, amb els següents detall:  
1. Quantitats degudes per Urbanizadora Torremar, SA, a l'Administració o als propietaris:  
1) Compensacions propietaris: 128.462,51 -  
2) Camp golf: 1.767.383,65 -  
3) Millores conveni 24.02.2006: 2.159.850,00 -  
4) Millores conveni 20.01.2006: 2.375,76 -  
5) Quantitat no abonada conveni 20.01.2006: 372.113,72 -  
6) Honoraris jurídics: 8.148,25 -  
7) Honoraris ampliació EDAR: 80.080,00 -  
8) Subministrament energia elèctrica: 1.137.535,58 -  
9) Dipòsit regulador aigua potable 695.000,00 -  
Total: 6.350.949,47 ?.  
2. Quantitats degudes a Urbanizadora Torremar, SA, per l'Administració:  
1) Quotes constretes: 75.602,87 -  
Total: 75.602,87 ?.  
Quantitat exigible a Urbanizadora Torremar, SA, per la liquidació del contracte i resta de conceptes ressenyats en aquest document:  
6.275.346,60 ?.  
  
Tercer. Executar parcialment l'aval emès per la Caixa d'Estalvis de València, Castelló i Alacant, Bancaixa, i dipositat per la mercantil Urbanizadora Torremar, SA (aval Bancaixa núm. 542759 - garantia costos urbanització PAI Dña. Blanca Golf), per import 6.275.346,60 euros, corresponents a la liquidació anticipada del conveni urbanístic i fixació dels danys i perjudicis ocasionats, mantenint vigent la resta de l'aval que garanteix la urbanització del programa d'actuació integrada, fins que es resolguen els recursos contenciosos administratius interposats contra actes administratius en desenvolupament i execució del programa d'actuació integrada, i sense perjudici de les accions que es reserva l'Ajuntament enfront de l'urbanitzador si finalment s'acredita qualsevol altre perjudici.  
  
Quart. Convalidar la quota d'urbanització número 1, corresponent al programa d'actuació integrada de la unitat d'execució que comprén els sectors IV, VII, VIII, IX i X de Torreblanca, aprovada per la Junta de Govern Local en data 13 de gener de 2011.  
  
Cinqué. Tornar, una vegada siga ferm el present acord, i realitzat allò que assenyala el punt tercer d'aquest acord, l'aval emés per la Caixa d'Estalvis de València, Castelló i Alacant, Bancaixa, i dipositat per la mercantil Urbanizadora Torremar, SA (aval Bancaixa núm. 542765, Garantia obres connexió i integració sectors 4,7,8,9 i 10 Torrenostra), per import de 3.084.606,11 euros.  
  
Sisé. Continuar amb els tràmits de gestió de cobrament de les quotes d'urbanització pendents de pagament.»  
  
Contra l'acord, que posa fi a la via administrativa, i de conformitat amb el que disposen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 25, 45 i 46 de la Llei 29/1998, de 13 de juliol, podran interposar-se un dels següents recursos:  
  
a) Amb caràcter potestatiu, recurs de reposició davant del Plenari de l'Ajuntament, en el termini d'un mes, a partir de l'endemà de la present publicació.  
La interposició del recurs, excepte en els casos en què una disposició establisca el contrari, no suspendrà l'execució de l'acte impugnat, de conformitat amb el que disposa l'article 117 de la Llei 39/2015, d'1 d'octubre.  
Transcorregut un mes des de l'endemà de la interposició del recurs de reposició sense que aquest haja estat resolt, podrà entendre's que ha estat desestimat i interposar un recurs contenciós administratiu davant el Jutjat Contenciós Administratiu de Castelló, en el termini de sis mesos, a partir de l'endemà de la desestimació presumpta.  
  
b) Recurs contenciós administratiu davant el Jutjat Contenciós Administratiu de Castelló, dins del termini de dos mesos a partir de l'endemà de la present publicació.  
En cas d'optar pel recurs potestatiu de reposició no podrà interposar-se el recurs contenciós administratiu fins que aquell siga resolt expressament o s'haja produït la seua desestimació per silenci administratiu.  
Tot això sense perjudici de qualsevol altre recurs o acció que estime procedent.  
La qual cosa es publica per a general coneixement.  
  
Torreblanca, 3 d'agost de 2017.- L'alcaldessa: María Josefa Tena Martínez.